CELEX: 62009TN0273
Language: el
Date: 2009-07-10 00:00:00
Title: Υπόθεση T-273/09: Προσφυγή-αγωγή της 10ης Ιουλίου 2009 — Associazione 'Giulemanidallajuve κατά Επιτροπής των Ευρωπαϊκών Κοινοτήτων

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/4
            
         Προσφυγή-αγωγή της 10ης Ιουλίου 2009 — Associazione 'Giulemanidallajuve κατά Επιτροπής των Ευρωπαϊκών Κοινοτήτων
   (Υπόθεση T-273/09)
   2009/C 244/06
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Associazione 'Giulemanidallajuve (Cerignola, Ιταλία) (εκπρόσωποι: L. Misson, G. Ernes και A. Pel, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Πρωτοδικείο:
   
               —
            
            
               να ακυρώσει την επίμαχη απόφαση της Ευρωπαϊκής Επιτροπής, της 12ης Μαΐου 2009, συνημμένη στην υπό κρίση προσφυγή-αγωγή,
            
         
               —
            
            
               να υποχρεώσει την Επιτροπή των Ευρωπαϊκών Κοινοτήτων να προβεί σε έρευνα προκειμένου να διαπιστώσει τις παραβάσεις των άρθρων 81 και 82 της Συνθήκης ΕΚ από τους FIGC, CONI, UEFA και FIFA στο πλαίσιο των κυρώσεων που επιβλήθηκαν στο Juventus Football Club του Τορίνο προκειμένου:
               
                           —
                        
                        
                           να ακυρώσει τους κανονισμούς που αντιβαίνουν προς τα άρθρα 81 και 82 της Συνθήκης ΕΚ και τις κυρώσεις που επέβαλαν οι FIGC, CONI, UEFA και FIFA στο Juventus F C S.P.A. του Τορίνο,
                        
                     
                           —
                        
                        
                           να υποχρεώσει τους FIGC, CONI, UEFA και FIFA να αποκαταστήσουν πλήρως τη ζημία που πράγματι υπέστη η Ένωση από την παράβαση των άρθρων 81 και 82 της Συνθήκης εκ μέρους των εν λόγω επιχειρήσεων και ενώσεων επιχειρήσεων,
                        
                     
                           —
                        
                        
                           να επιβάλει τις δέουσες κυρώσεις.
                        
                     
         
      Λόγοι ακυρώσεως και κύρια επιχειρήματα
   
   Η προσφεύγουσα-ενάγουσα ζητεί την ακύρωση της απόφασης C (2009) 3916 της Επιτροπής της 12ης Μαΐου 2009, με την οποία η Επιτροπή απέρριψε, λόγω ελλείψεως εννόμου συμφέροντος και κοινοτικού συμφέροντος, την καταγγελία της προσφεύγουσας-ενάγουσας για παραβάσεις των άρθρων 81 και 82 ΕΚ από τους Federazione Italiana Giuoco Calcio (FIGC), Comitato Olimpico Nazionale Italiano (CONI), Union des associations européennes de football (UEFA) και Fédération Internationale de Football Association (FIFA) αναφορικά με τα πειθαρχικά μέτρα που επέβαλαν στο Juventus Football Club του Τορίνο (στο εξής: Juventus).
   Προς στήριξη της προσφυγής-αγωγής της, η προσφεύγουσα-ενάγουσα προβάλλει μια σειρά λόγων ακυρώσεως που αφορούν:
   
               —
            
            
               τη μη τήρηση από την Επιτροπή της υποχρεώσεως αιτιολογήσεως και της αποστολής της να εκτελεί και να κατευθύνει την πολιτική του ανταγωνισμού, δεδομένου ότι η Επιτροπή δεν έλαβε υπόψη πραγματικά και νομικά στοιχεία που εκθέτει στην καταγγελία της η προσφεύγουσα, κατά την οποία οι αποφάσεις των FIGC, CONI, UEFA και FIFΑ να υποβιβάσουν τη Juventus στην κατηγορία Β του ιταλικού πρωταθλήματος ποδοσφαίρου και να απαγορεύσουν τη συμμετοχή της στην Champions League αντιβαίνουν στα άρθρα 81 και 82 ΕΚ·
            
         
               —
            
            
               την παράβαση του άρθρου 81 ΕΚ, δεδομένου ότι οι αποφάσεις των FIGC, CONI, UEFA και FIFΑ, ως αποφάσεις ενώσεων επιχειρήσεων, δεν έπρεπε να θεωρηθούν αποφάσεις καθαρά αθλητικού χαρακτήρα, αλλά αποφάσεις περιοριστικές του ανταγωνισμού σε ολόκληρη την κοινή αγορά, στο μέτρο που θίγουν συμφέροντα των καταναλωτών εμπορευμάτων και υπηρεσιών της αγοράς του ποδοσφαίρου και την ανταγωνιστική δομή της κοινής αγοράς λόγω του αντίκτυπού τους επί της Juventus·
            
         
               —
            
            
               την καταχρηστική εκμετάλλευση δεσπόζουσας θέσης από τους FIGC, CONI, UEFA και FIFΑ κατά παράβαση του άρθρου 82 ΕΚ, καθόσον εξέδωσαν αποφάσεις που εισάγουν διακρίσεις, είναι δυσανάλογες και θίγουν τα δικαιώματα άμυνας της Juventus.